S-418/2008

Mál þetta, sem þingfest var 2. október sl. og dómtekið sama dag, var höfðað með ákæru lögreglustjórans á Selfossi, dagsettri 26. ágúst 2008, á hendur U-kk-þgf G-kk-þgf Æ-kk-þgf, kt.000000-0000, Vallarhúsum 45, Reykjavík, A-kk-þgf Þ-kk-þgf Þ-kk-þgf, kt. 000000-0000, Bogaslóð 12, Höfn og V-kk-þgf F-kk-þgf G-kk-þgf, kt. 000000-0000, Kristnibraut 97, Reykjavík,

„fyrir þjófnað

með því að hafa aðfaranótt fimmtudagsins 3. apríl 2008 í sameiningu brotist inn í grunnskólann á Flúðum, með því að spenna upp glugga á suðurhlið hússins og stela úr tölvuveri skólans 7 stk. Dell Optiples 320 borðtölvum og skjám og 1 stk. Dell D520 fartölvu.

Telst brot ákærðu varða við 1. mgr. 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar.“

Í málinu gerir Vátryggingafélag Íslands, kt. 000000-0000 kröfu um að ákærðu verði með dómi gert að greiða skaðabætur samtals að fjárhæð 280.075 krónur auk vaxta samkvæmt 7. gr. vaxtalaga frá greiðsludegi vátryggingabóta, en síðan dráttarvaxta samkvæmt III. kafla vaxtalaga.

Ákærðu komu fyrir dóminn og játuðu allir brot sín fyrir dóminum. Er játning þeirra í samræmi við önnur gögn málsins og verða þeir sakfelldir fyrir brot sín en þau eru í ákæru rétt færð til refsiákvæða. Ákærðu hafa með háttsemi sinni unnið sér til refsingar.

Ákærðu kröfðust vægustu refsingar sem lög leyfa en þeir óskuðu ekki eftir skipun verjenda. Ákærðu mótmæltu framkominni bótakröfu. Við ákvörðun refsingar þeirra allra verður að hafa í huga tilgang brotsins og þá hagsmuni sem brotið beindist að, en fram kom hjá ákærða U-kk-þgf að tilgangurinn hafi verið að koma þýfinu í verð. Þá verður að horfa til þess að brotið var framið í sameiningu allra ákærðu, sbr. 2. mgr. 70. gr. almennra hegningarlaga nr. 19/1940.

Ákærði, U-kk-nf G-kk-nf, hefur ekki gerst brotlegur áður samkvæmt sakavottorði hans sem liggur frammi í málinu. Er refsing hans nú ákveðin fangelsi í þrjátíu daga. Með hliðsjón af ungum aldri hans, sakaferli og skýlausri játningu, þykir rétt að skilorðsbinda refsinguna þannig að hún falli niður að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Ákærða A-kk-þgf Þ-kk-þgf hefur tvívegis áður verið gerð refsing. Þann 28. júní 2007 gekkst hann undir viðurlagaákvörðun þar sem honum var gert að greiða sekt til ríkissjóðs fyrir brot gegn 1. mgr. 217. gr. almennra hegningarlaga nr. 19/1940 og þann 10. október 2007 var ákærði dæmdur í fjörutíu og fimm daga fangelsi, skilorðsbundið til þriggja ára fyrir brot gegn 1. mgr. 218. gr. almennra hegningarlaga nr. 19/1940. Hefur ákærði því rofið skilorðið samkvæmt þessum dómi með broti því sem hann hefur verið sakfelldur fyrir nú og ber að ákvarða refsingu með hliðsjón af reglum 60. gr., sbr. 77. gr. almennra hegningarlaga nr. 19/1940. Ákærði var tæplega sautján ára þegar hann braut af sér nú. Með hliðsjón af sakaferli ákærða, ungum aldri hans og skýlausri játningu þykir refsing hans nú hæfilega ákveðin fangelsi í fjörutíu og fimm daga. Með hliðsjón af ungum aldri hans, sakaferli og skýlausri játningu þykir rétt að skilorð dómsins frá 10. október 2007 haldi sér og skilorðsbinda refsinguna nú þannig að hún falli niður að liðnum þremur árum, haldi ákærði almennt skilorð 57. gr. almennra hegningarlaga nr. 19/1940.

Ákærði V-kk-nf F-kk-nf gekkst undir viðurlagaákvörðun þann 14. nóvember 2007 og var gert að greiða sekt til ríkissjóðs fyrir brot gegn 1. mgr. 247. gr. almennra hegningarlaga nr. 19/1940. Þykir refsing ákærða nú hæfilega ákveðin fangelsi í einn mánuð en með vísan til ungs aldurs ákærða og skýlausrar játningar hans þykir rétt að skilorðsbinda refsinguna og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Í málinu gerir Vátryggingafélag Íslands bótakröfu að fjárhæð 280.075 krónur. Ákærðu mótmæltu allir kröfunni. Bótakrafan sundurliðast þannig:

4 stk. skjáir á kr. 32.000 stk. kr. 128.000

1. stk. skjákapall kr. 4.328

2 stk. stormjárn á kr. 2.699 kr. 5.398

Vinna samtals kr. 56.000

Akstur kr. 10.150

Reikn. frá TRS kr. 102.399

Frádregin eigin áhætta kr. –26.200

Krafa samtals kr. 280.075

Í gögnum málsins liggur fyrir reikningur frá Gunnari Þ. Þórmundssyni ehf. að fjárhæð 32.165 krónur fyrir akstur, útkall og 2x spilgjald. Að öðru leyti er ekki að finna nein gögn sem renna stoðum undir framkomna bótakröfu. Í munaskýrslu lögreglunnar kemur fram að við leit í bifreið ákærðu þann 3. apríl 2007 hafi tölvur, skjáir og snúrur fundist og einnig að þeir hlutir hafi verið afhentir daginn eftir. Er því bótakrafan órökstudd og ber því að vísa henni frá dómi.

Enginn sakarkostnaður hlaust af máli þessu.

G-kk-nf Ö-kk-nf J-kk-nf fulltrúi sýslumannsins á Selfossi flutti mál þetta.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf Þ-kk-nf Þ-kk-nf, sæti fangelsi í fjörutíu og fimm daga en fresta skal fullnustu refsingarinnar og skal hún falla niður að liðnum þremur árum frá birtingu þessa dóms að telja, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði, U-kk-nf G-kk-nf Æ-kk-nf, sæti fangelsi í þrjátíu daga en fresta skal fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærði, V-kk-nf F-kk-nf G-kk-nf, sæti fangelsi í þrjátíu daga en fresta skal fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Bótakröfunni er vísað frá dómi.

Á-kvk-nf G-kvk-nf.